text: Børn lærer gammelt håndværk i Haderslev
  14 oktober 2015 kl. 16.02
  I skolernes efterårsferie lærer børn at brodere på Museum Sønderjylland - Arkæologi Haderslev. 
  Broderi og korssting er nok ikke det, de fleste børn tænker på midt i en iPad-tid. Ikke desto mindre har Museum Sønderjylland - Arkæologi Haderslev lavet en workshop for børn, hvor de kan lære det gamle håndværk.
  To af deltagerne er to drenge, og deres mor troede bestemt ikke, at de havde ro til at sidde og lave korssting midt i efterårsferien.
  - Det er imponerende, at de kan sidde så stille og klare tingene, så jeg synes, det går rimelig godt, siger Bettina Falkenløwe.
  Anledningen er, at museet frem til 25. oktober 2015 viser udstillingen "Broderede Mesterværker." Her viser museet mere end140 forskellige korsstingsskilderier. Børnene kan dog få lidt med hjem, da der blandt andet er mulighed for at lave etui til mobilen. Ud over syning er der små konkurrencer om korssting og fortællinger i udstillingen.
  
  